Na podlagi devetega odstavka 51. člena Zakona o osnovni šoli (Ur. l. RS, št. 12/96, 81/06, 102/07, 40/12, 63/13; ZOsn) je ravnatelj OŠ Branik, Davorin Majhenič, sprejel

**PRAVILA O PRILAGAJANJU ŠOLSKIH OBVEZNOSTI**

**OSNOVNE ŠOLE BRANIK**

1. **SPLOŠNA DOLOČBA**
2. člen

Ta pravilnik ureja postopek za pridobitev statusa učenca vrhunskega športnika, učenca perspektivnega mladega umetnika, učenca vrhunskega športnika, učenca vrhunskega mladega umetnika, način prilagajanja šolskih obveznosti, mirovanje in prenehanje statusa ter varstvo pravic.

1. **POSTOPEK ZA PRIDOBITEV STATUSA**
2. člen

**Pogoji za pridobitev statusa**

Status učenca perspektivnega športnika lahko pridobi učenec, ki je registriran pri nacionalni panožni športni zvezi in tekmuje v uradnih tekmovalnih sistemih nacionalnih panožnih zvez.

Status učenca perspektivnega mladega umetnika lahko pridobi učenec, ki se udeležuje državnih tekmovanj s področja umetnosti.

Status učenca vrhunskega športnika lahko pridobi učenec, ki doseže vrhunski športni dosežek mednarodne vrednosti.

Status učenca vrhunskega mladega umetnika lahko pridobi učenec, ki dosega najvišja mesta oziroma nagrade na državnih tekmovanjih s področja umetnosti.

1. člen

**Vložitev vloge**

Predlog za dodelitev statusa podajo starši učenca na obrazcu, ki je priloga tega pravilnika.

Predlog za dodelitev statusa z dokazili o izpolnjevanju pogojev se odda v tajništvo šole najkasneje do 30. septembra tekočega šolskega leta. Predlog se lahko poda tudi med šolskim letom, če učenec med šolskim letom izpolni pogoje za pridobitev statusa.

Predlogu za dodelitev statusa je potrebno priložiti dokazila, iz katerih je razvidno izpolnjevanje pogojev za posamezen status iz 2. člena tega pravilnika.

Če vlogi niso priložena vsa dokazila, se starše učenca pozove k dopolnitvi vloge in jim določi rok za odpravo pomanjkljivosti.

1. člen

**Dodelitev statusa**

O dodelitvi statusa odloči ravnatelj z odločbo najkasneje v enem mesecu od prejema popolne vloge.

Status se dodeli učencu praviloma za eno šolsko leto.

1. člen

**Sklenitev dogovora o prilagajanju šolskih obveznosti**

Prilagoditev šolskih obveznosti učenca se uredi s pisnim dogovorom med šolo in starši. Pisni dogovor o prilagajanju šolskih obveznosti se sklene najkasneje v 30 dneh po dokončnosti odločbe in začne veljati, ko ga podpiše ravnatelj in vsaj eden od staršev učenca. Z dogovorom se prilagodijo obiskovanje pouka in drugih dejavnosti, načini in roki za ocenjevanje znanja tako, da učenec šolske obveznosti opravi v posameznem ocenjevalnem obdobju.

1. **PRILAGODITEV ŠOLSKIH OBVEZNOSTI**
2. člen

**Obiskovanje pouka**

Učenec redno obiskuje pouk in vse druge vzgojno-izobraževalne dejavnosti po letnem delovnem načrtu šole.

Če učenčeva vzporedna dejavnost poteka istočasno kot pouk (tekmovanja, treningi za ta tekmovanja), morajo starši vsaj tri dni prej najaviti učenčevo odsotnost in jo opravičiti v petih dneh po vrnitvi v šolo.

Prav tako morajo starši najaviti morebitno odsotnost pri prvi in drugi učni uri naslednjega šolskega dne, če se je obveznost predhodnega dne končala po 21. uri.

1. člen

**Načini in roki za ocenjevanje znanja**

* Kljub statusu se lahko znanje učenca kadarkoli ustno ali pisno **preverja** (brez ocenjevanja).
* Napovedana pisno ocenjevanje znanja učenec opravlja redno.

V primeru odsotnosti na dan napovedanega ocenjevanja znanja se je učenec dolžan vnaprej dogovoriti z učiteljem o novem datumu individualnega pisnega ocenjevanja znanja.

* Za nepisna ocenjevanje znanja v posameznem ocenjevalnem obdobju se učenec vnaprej dogovori z učiteljem posameznega predmeta. Ocene mora pridobiti do 10 delovnih dni pred koncem ocenjevalnega obdobja. Po tem času ga lahko učitelj ocenjuje pri rednih urah, če učenec nima dovolj ocen, glede na pravilnik o ocenjevanju.
* Na pisno prošnjo staršev lahko učenec s statusom **vrhunskega športnika ali umetnika** ob zaključku rednega pouka opravlja predmetni izpit, če zaradi obremenitev v celem letu ni bil ocenjen oziroma je bilo ocenjevanje časovno nemogoče.
1. **MIROVANJE STATUSA**
2. člen

Učencu status lahko miruje zaradi:

* bolezni oziroma poškodbe ali
* drugih utemeljenih razlogov,

dokler obstajajo razlogi, na podlagi katerih je bilo odločeno o mirovanju.

Predlog za mirovanje statusa lahko podajo razrednik, učiteljski zbor ali starši učenca.

O mirovanju statusa odloči ravnatelj z odločbo najkasneje v enem mesecu od prejema popolne vloge.

Med mirovanjem statusa učenec ne more uveljavljati pravic, ki so mu bile z njim dodeljene.

1. **PRENEHANJE STATUSA**
2. člen

Status učencu preneha:

* na zahtevo staršev učenca,
* s potekom časa, za katerega je bil učencu dodeljen,
* če prenehajo razlogi, zaradi katerih je bil status dodeljen,
* če ni več učenec šole, na kateri je pridobil status, ali
* če se mu status odvzame.

Če učenec ne izpolnjuje obveznosti iz dogovora iz četrtega odstavka tega člena, mu šola lahko status odvzame. Predlog za odvzem statusa lahko poda razrednika ali učiteljski zbor.

O prenehanju statusa odloči ravnatelj z odločbo najkasneje v enem mesecu od prejema popolne vloge.

Z odvzemom statusa učencu prenehajo vse pravice, ki so mu bile dodeljene s statusom.

1. **VARSTVO PRAVIC**
2. člen

Zoper odločbo v zvezi s statusom je mogoča pritožba. Pritožbo lahko vložijo starši učenca v petnajstih dneh po prejemu odločbe.

O pritožbi zoper odločbo odloča pritožbena komisija. Zoper odločitev komisije je dovoljen upravni spor z vložitvijo tožbe na Upravno sodišče RS v tridesetih dneh od prejema pisne odločitve pritožbene komisije.

1. **KONČNA DOLOČBA**
2. člen

Ta pravilnik začne veljati osmi dan po objavi na oglasni deski.

Davorin Majhenič, ravnatelj

 \_\_\_\_\_\_\_\_\_\_\_\_\_\_\_\_\_\_\_\_

Sprejet dne: 1. 12. 2017

Objavljen dne: \_\_\_\_\_\_\_\_\_\_\_

**Osnovna šola** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*ime zavoda in naslov)*

Na podlagi 51. člena Zakona o osnovni šoli (Ur. l. RS, št. 12/96, 81/06, 102/07, 40/12, 63/13; ZOsn) in 3. člena Pravil o prilagajanju šolskih obveznosti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek ter stalno prebivališče staršev) vlagam

**PREDLOG**

**za dodelitev statusa**

1. učenca perspektivnega športnika
2. učenca perspektivnega mladega umetnika
3. učenca vrhunskega športnika
4. učenca vrhunskega mladega umetnika

(ustrezno obkrožite)

učencu/-ki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek, rojstni datum ter stalno prebivališče učenca) iz \_\_\_\_\_ razreda.

Razlogi za dodelitev statusa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K predlogu v skladu s 3. členom Pravil o prilagajanju šolskih obveznosti za pridobitev statusa učenca prilagam naslednja dokazila:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis staršev \_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_